 Rasuulkuصلى الله عليه وسلم wuxuu mar labaad la hadlay dadkii oo ku yiri nimankaani waxa ay idiin yimaadeen iyaga oo muslimiin ah aniguna waan khiyaar geliyey, waxayna doorteen dumarka iyo carruurta, marka qofkii wax ka haya, naftiisuna ay raalli ku tahay in uu soo celiyo ha soo celiyo, qofkii jecel in uu xaqqisa haystana ha u soo celiyo, waxa ugu horreeyey ee Alle na siiyo ayaan halkii lug lix lugood ugu beddeli doonaa, markaas ayaa ciidankii oo dhan yiraahdeen raalli ayaan ku nahay in aan Rasuulkaصلى الله عليه وسلم siinno, markaas ayuu Rasuulkuصلى الله عليه وسلم ku yiri ma kala ogin kan raalliga ah iyo kan aan ahan ee laabta oo ha noo soo gudbiyaan kuwa arrinkiinna garanaya odeyaashiinna, markaas ayey isku noqdeen oo dhammaantood keeneen dumarkii iyo carruurtii. 